Bajarê Hamburgî yê Almanya de çarçewaya kampanyaya wa PKK lîsteya terorî ra bêro vetene de Meclîsê Cinîyan ê Rojbîne stand akerd. Stando ke semtê Stenrschanze de ame kerdene bi seyan îmzayî ameyî arêdayene.
Temsîlkarê Mekerzê Komelê Demokratîkî yê Kurdan Îmam Semsurî ard ziwan ke qedexeyê vera PKKyî qanûnî nîyo û vat no vera îradeyê kurdan bêhurmetîye ya. Semsûrî bale ante muhîmîya têkoşînê vera qedexeyî ser û vat: ''PKK temsîlkaro fermî yê kurdan o. Qedexekerdişê îradayê şarî xizmetê Erdoganî keno. Na mesele pê qedexeyan nîna çareserkerdene. Ma veng danê welatanê Ewropa ke wa nê qedexeyê bêmana cade wedarê.''
